Oi sinä kaikkein armollisin, ristiinnaulittu Herra Jeesus Kristus.
Armahda minua, vaivaista syntistä, ja katso puoleeni laupeutesi silmin, -
niin kuin sinä katsoit Pietariin, kun hän oli kieltänyt sinut, -
ja niin kuin sinä katsoit syntiseen naiseen fariseuksen kodissa -
ja ryöväriin ristinpuulla.
Anna minulle pyhä armosi, että minä niin kuin Pietari itkisin syntejäni, -
niin kuin syntinen nainen sinua sydämestäni rakastaisin -
ja ryövärin kanssa saisin katsella pyhiä kasvojasi -
taivaassa iankaikkisesti.
Minä uskon Jumalaan, Isään, Kaikkivaltiaaseen, -
taivaan ja maan Luojaan, -
ja Jeesukseen Kristukseen, Jumalan ainoaan Poikaan, meidän Herraamme,
joka sikisi Pyhästä Hengestä, syntyi neitsyt Mariasta, -
kärsi Pontius Pilatuksen aikana, -
ristiinnaulittiin, kuoli ja haudattiin, -
astui alas tuonelaan, nousi kolmantena päivänä kuolleista, -
astui ylös taivaisiin, -
istuu Jumalan, Isän, Kaikkivaltiaan, oikealla puolella -
ja on sieltä tuleva tuomitsemaan eläviä ja kuolleita, -
ja Pyhään Henkeen, pyhän yhteisen seurakunnan, -
pyhäin yhteyden, syntien anteeksiantamisen, -
ruumiin ylösnousemisen ja iankaikkisen elämän.
Isä Meidän, joka olet taivaissa. Pyhitetty olkoon sinun nimesi.
Tulkoon sinun valtakuntasi.
Tapahtukoon sinun tahtosi, myös maan päällä niinkuin taivaassa.
Anna meille tänä päivänä meidän jokapäiväinen leipämme.
Ja anna meille meidän syntimme anteeksi, -
niinkuin mekin anteeksi annamme -
niille, jotka ovat meitä vastaan rikkoneet.
Äläkä saata meitä kiusakseen, vaan päästä meidät pahasta.
Sillä sinun on valtakunta ja voima ja kunnia iankaikkisesti. Aamen.
Minä uskon maailman luojaan
Ikuiseen Isään, rakastavaan
ja Poikaan rauhantuojaan
ja Pyhään Henkeen lohduttajaan
Minä uskon totuuden voittoon -
vääryyden suureen sovitukseen
Minä uskon rauhan voittoon
Luottavin mielin työtäni teen
Minä uskon hyvyyden voimaan -
jota ei murra kuolemakaan
Ja kerran syttyy soimaan -
kiitos kun roihuu kansojen maan.